Introducing Serialization in .NET - CodeProject 11,920,377 members (40,479 online)
Prashant Last Visit: 31-Dec-99 19:00 Last Update: 24-Nov-15 11:49Refresh1 mars 2013, Education permanente | LISEO – France Éducation international
mars 2013 n° 190
mars 2012 n° 191
juin 2012 n° 192
octobre 2012 n° 194
mars 2013 Hors-série AFPA
Titre : Education permanente, n° 194. - mars 2013 Menu Chunk of Black kandelaar - THE INTERIOR GATHERER
Category: Accessoires Tags: Kandelaar, menu
Wees de eerste om “Menu Chunk of Black kandelaar” te beoordelen Reactie annuleren 2 mans se dood in Upington lei tot oproer oor dwelms | Netwerk24
2 mans se dood in Upington lei tot oproer oor dwelms
Deur Anena Burger 09 Februarie 2020 21:13
Dorothy Soji, die voogma van Max Speelman, wie se lyk verlede Sondag in ’n sloot digby die woonbuurt Leseding gevind is, vertel oor die gebeure wat ’n paar dae voor sy dood afgespeel het. Foto: Anena Burger
Die dood van twee jong mans, wie se lyke verlede Sondag buite ’n nedersetting naby Upington ontdek is, het tot oproer gelei omdat inwoners dink dwelmhandelaars is daarby betrokke.
Die mans, Tino van Wyk (29) en Max Speelman (24), se lyke is onderskeidelik die oggend en vroegnamiddag op afsonderlike plekke halfnaak in die veld buite Leseding, sowat 10 km buite Upington, gevind
Sers. Omphile Masegela, polisiewoordvoerder, het die voorval bevestig en sê twee geregtelike doodsondersoeke is geopen.
Sy sê die gemeenskap van Leseding was Vrydag in oproer en sê die mans is vermoor.
Kol. Eve April, waarnemende stasiebevelvoerder van die Upington-polisiekantoor, het die gemeenskap toegespreek en hulle ingelig dat die polisie die saak ondersoek. Sy het hulle die versekering gegee dat hulle die saak met integriteit hanteer en probeer vasstel wat die oorsaak van die mans se dood is.
Inwoners van Leseding het Vrydag opgeruk oor die dood van twee jong mans wie se halfnaakte lyke in ’n veld naby dié woonbuurt gevind is. Foto: Verskaf
Dorothy Soji, Speelman se voogma wat hom grootgemaak het, het Sondag gesê haar voogkind het dwelms gebruik. Sy het reeds die Donderdag, voordat sy lyk gekry is, onrustig begin voel. Sy het vroeër met Speelman ’n gesprek gehad oor sy lewe en die dwelms wat hy gebruik.
’n Inwoner het haar uiteindelik ingelig dat Van Wyk se lyk naby ’n kragsentrale in die veld gekry is. Van Wyk was glo net in sy onderklere geklee en sy lyk was na bewering vol grond.
Speelman se lyk is omstreeks 12:30 in die sloot gekry.
Soji het haar na die toneel gehaas en beskryf die toneel as ’n afgryslike gesig.
“Sy een vuis was gebal en die ander hand en sy een been was opgetrek. So asof hy dood is terwyl hy besig was om met iemand te baklei. Sy gesig was heel vertrek.”
Soji sê dit was vir haar vreemd dat Speelman se gesig en bors met grond bedek was en dat daar nie regtig wonde aan sy liggaam was nie, behalwe vir sy een oog wat geswel was.
Van Wyk en Speelman se klere is glo by ’n vriend van die twee mans se huis in ’n kamer gevind.
Soji sê gerugte doen die ronde dat die twee mans vir dwelmskuld vermoor is. Die gerugte het glo veroorsaak dat die inwoners van Leseding Vrydag in ’n parkie vergader het en daarna oproerig geraak het. Die inwoners het geëis dat dwelmhandelaars, wat hulle glo moontlik vir die dood van die mans verantwoordelik kan wees, in hegtenis geneem moet word en die woonbuurt verlaat.
Soji sê die polisie het ingegryp en kol. April het haar gevra om met die gemeenskap te praat.
Soji sê sy het die gemeenskap gevra om rustig te raak omdat sy vrede daarmee gemaak het dat haar voogkind moontlik as gevolg van dwelmmisbruik gesterf het.
“Sy aksies het dalk tot sy dood gelei en ek het die inwoners gevra om ten minste net tot ná sy begrafnis rustig te raak. Ek wil dit nie op my gewete hê dat daar kinders kan wees wie se ouers in hegtenis geneem sal word en hulle dan sonder sorg gelaat sal word nie.”
Soji sê haar hoop is dat die inwoners van Leseding eerder saam met die polisie sal werk om dwelmhandelaars vas te trek en uit die gemeenskappe uit die Noord-Kaap te dryf.